Namibia
Heinäkuussa 2014 Namibiassa oli 2 198 406 asukasta. Väestöstä 87,5 % on mustia afrikkalaisia, 6 % valkoisia ja 6,5 % värillisiä.
Mustista suurin osa kuuluu ovamboihin, joita on noin 50 % Namibian koko väestöstä. Muita merkittäviä etnisiä ryhmiä ovat kavangot (9 %), hererot (7 %), damarat (7 %) namat (5 %), caprivilaiset 4 % sekä alkuperäiskansat sanit (busmannit) 3 % ja khoit 0,1 %.
Jemen
CIA:n julkaisema The World Factbook arvioi Jemenin väkiluvuksi kesäkuussa 2016 27 miljoonaa. Jemenin väkiluku on Arabian niemimaan toiseksi suurin heti Saudi-Arabian jälkeen. Suuren syntyvyyden lisäksi maan väkilukua kasvattaa suuri somalipakolaisten määrä. UNHCR:n mukaan Jemenissä oli vuonna 2006 noin 96 000 afrikkalaista pakolaista, joista yli 90 prosenttia Somaliasta. Maan hallitus arvioi vuonna 2007 maassa olevan noin 300 000 somalialaista. Maan väestöstä asui vuonna 2008 kaupungissa noin 31 prosenttia. Väestö on pääosin nuorta, sillä vuonna 2007 lähes 50 prosenttia maan väestöstä oli alle 15-vuotiaita. Miehiä ja naisia on lähes saman verran.